محلہ جٹاں منہالہ

مصور پتی (مقامی نام: جٹاں والا محلہ) لاہور کے قدیم قصبے، منہالہ خان خاناں کا ایک تاریخی محلہ ہے۔ یہ محلہ اپنی قدامت، روایات اور سندھو جٹ خاندان کے نو مسلم سردار کی نسبت سے ایک منفرد پہچان رکھتا ہے۔

 تاریخ اور قیام 
تاریخی روایات کے مطابق، منہالہ خان خاناں کے مالک ایک سکھ سردار تھے جن کا تعلق سندھو جٹ قبیلے سے تھا۔ اس سردار کے تین بیٹے تھے جن میں سے سب سے چھوٹا بیٹا کم عمری میں ہی اسلام قبول کر کے مسلمان ہو گیا۔ اس نو مسلم بیٹے کی اولاد آج "مصور" (Masoor) کے نام سے جانی جاتی ہے۔
تصغیر|منہالہ میں موجود سردار تیجا سنگھ سندھو ذیلدار کی تاریخی حویلی جو منہالہ خاندان کی سکھ برانچ سے تھے۔

ایک مشہور روایت کے مطابق، جب بیٹے نے اسلام قبول کیا تو سردار باپ اور بھائیوں نے اس سے کہا کہ "تمھیں جتنی زمین چاہیے، تم گھوڑا بھگا کر نشان لگا لو اور لے لو"۔ اس وقت ہر بیٹے کے حصے میں تقریباً 3,000 ایکڑ زمین آتی تھی، لیکن اس نو مسلم بیٹے نے درویشی اختیار کی اور گھوڑا بھگا کر صرف چند سو ایکڑ زمین کا انتخاب کیا۔ اس کے باپ اور بھائیوں کو اس قدر کم زمین لینے پر تعجب ہوا تو اس نے جواب دیا کہ "مجھے اتنی ہی کافی ہے"۔

جو زمین انھوں نے گھوڑے کے ذریعے نشان زد کی تھی، وہ منہالہ کوس مینار کے اطراف سے شروع ہو کر منہالہ-چھنکونڈی سرحد تک محیط ہے۔ موجودہ جٹاں والا محلہ اسی حاصل شدہ زمین کے ایک حصے پر آباد ہے، جبکہ بقیہ رقبہ دیگر استعمال یا زرعی مقاصد کے لیے مختص رہا۔
تصغیر|منہالہ میں موجود تاریخی کوس مینار

 وجہ تسمیہ 
اس محلے کے نام کے پیچھے دو اہم وجوہات ہیں:
 مصور پتی: چونکہ یہ علاقہ سردار کے نو مسلم بیٹے (جن کی اولاد 'مصور' کہلاتی ہے) کو ملا تھا، اس لیے اسے قدیم ریکارڈ میں "مصور پتی" کہا جاتا ہے۔
 جٹاں والا محلہ: سندھو جٹ خاندان کی رہائش کی وجہ سے یہ عوامی سطح پر جٹاں والا محلہ کے نام سے مشہور ہوا۔

 متعلقہ مضامین 
 منہالہ
 سندھو
 واہگہ

 حوالہ جات